Source: https://e-juridic.manager.ro/articole/ultima-ora-senatul-a-adoptat-legea-care-ofera-imunitate-sporita-judecatorilor-ccr-24445.html
Timestamp: 2019-10-22 22:34:41+00:00
Document Index: 10853973

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ']

In calitate de for decizional, Senatul a adoptat doua proiecte legislative de modificare a Legii nr.47/1992 referitopare la organizarea si functionarea CCR. Acestea prevad modul de alegere a judecatorilor si faptul ca acestia poti fi retinuti, arestati ori perchezitionati numai cu incuviintarea plenului Curtii.
„Judecatorii CCR nu pot fi urmariti penal, retinuti, arestati sau perchezitionati sau trimisi in judecata penala decat cu incuviintarea plenului Curtii Constitutionale, la cererea ministrului Justitiei, sesizat de procurorul general al Parchetului de pe langa ICCJ. Incuviintarea se da cu votul a doua treimi din numarul judecatorilor CCR, dupa ascultarea judecatorului in cauza", conform proiectului de modificare a Legii nr.47/1992 privind organizarea si functionarea CCR, initiat de Adnagi Slavoliub. deputatul Minoritatilor,.
Mai mult de atat, proiectul legislativ mai prevede ca pentru infractiuni savarsite de judecatorii CCR, urmarirea penala si trimiterea in judecata se face doar de catre Parchetul de pe langa de pe langa Inalta Curte de Casatie si Justitie (PICCJ), iar competenta de judecata apartine Inaltei Curti de Casatie si Justitie (ICCJ).
„In caz de infractiune flagranta, judecatorii CCR pot fi retinuti si supusi perchezitiei, ministrul justitiei informandu-l de indata pe presedintele CCR si solicitand, daca este cazul, incuviintarea Curtii pentru urmarirea penala si arestare”, se mai arata in proiectul de lege mai sus mentionat.
Asadar, un judecator trimis in judecata penala poate fi suspendat prin decizia plenului CCR adoptata cu votul a doua treimi din membrii CCR.
In cazul unei decizii de achitare, suspendarea inceteaza, iar in cazul unei decizii definitive de condamnare, mandatul de judecator al Curtii inceteaza de drept, potrivit mediafax.
Judecatorul care a fost numit pentru restul de mandat al unui alt judecator va putea fi numit, la reinnoirea Curtii Constitutionale, pentru un mandat complet de 9 ani, conform unui amendament propus in Comisia Juridica a Camerei Deputatilor de deputatul PSD Florin Iordache si adoptat de alesi.
„Dupa incetarea mandatului ca urmare a expirarii termenului pentru care a fost numit, judecatorul Curtii Constitutionale poate opta pentru intrarea in avocatura sau notariat, fara examen”, prevede proiectul de lege.
„Judecatorii Curtii Constitutionale cu o vechime in activitatea juridica sau in invatamantul juridic superior de cel putin 25 de ani, indiferent de varsta si de data pensionarii, beneficiaza, la cerere, de pensie de serviciu egala cu 80% din baza de calcul reprezentata de indemnizatia de incadrare bruta lunara si sporurile avute. Pentru fiecare an care depaseste vechimea mentionata, la cuantumul pensiei se adauga cate 1% din baza de calcul, fara a o putea depasi. Pensia astfel stabilita se actualizeaza in raport cu indemnizatia de incadrare bruta lunara si sporurile aferente ale judecatorilor Curtii Constitutionale”, potrivit sursei citate.
Dar la incetarea mandatului, drept urmare a expirarii termenului acestuia ori a imposibilitatii exercitarii sale din motive de sanatate, judecatorii CCR beneficiaza de o suma egala cu indemnizatia neta de 6 luni de activitate, dupa cum prevede proiectul de lege.
Senatorii au adoptat acest proiect de lege in sedinta de miercuri cu 81 de voturi „pentru”, 19 „impotriva" si 4 abtineri.
De asemenea, Senatul a adoptat si proiectul de modificare a legii CCR, initiata de deputatul PSD, Eugen Nicolicea, cu 93 de voturi „pentru” si 11 „impotriva”.
Acesta vizeaza modificarea alin.(4) al art.5 din actul normativ si prevede, in forma propusa plenului Senatului de Comisia juridica, ca fiecare Camera a Parlamentului numeste la propunerea Biroului permanent si pe baza recomandarii Comisiei juridice, in calitate de membru al Curtii Constitutionale, persoana care a intrunit votul majoritatii membrilor prezenti. Actul normativ a fost adoptat tacit de Camera Deputatilor in 28 iunie 2016.
Votati articolul "ULTIMA ORA! Senatul a adoptat Legea care ofera IMUNITATE sporita judecatorilor CCR":
Legii nr.47/1992
Judecata penala
Titus Corlatean a preluat oficial mandatul de ministru al Justitiei
Mai multe articole despre senator
CCR a validat legea care nu mai intrerupe procesele prin ridicarea exceptiei de neconstitutionalitate
Mai multe articole despre Legii nr.47/1992
Mai multe articole despre judecata penala